Jeg siger ikke, jeg havde ret til at slå nogen ihjel.
Men det gjorde jeg.
Vi mexicanere er temmelig chauvinistiske.
Ingen skal slå på en kvinde foran mig.
Sådan er det.
SIDEN GENINDFØRELSEN AF DØDSSTRAFFEN I USA I 1976
ER OVER 8.000 PERSONER BLEVET DØMT TIL DØDEN FOR MORD
DETTE ER HISTORIEN OM FANGE PÅ DØDSGANGEN NR. 999254
Jeg så ham komme.
Og jeg sagde til ham:
"Lad os se, hvem der dør først."
Man tror, man vil være lidt mere nervøs.
Men det sker bare
lidt ligesom dit første kys.
EN ORIGINAL SERIE FRA NETFLIX
Det er en sand historie.
Sådan startede jeg.
Jeg ville bare gøre oprør og skabe kaos.
Jeg sagde: "Lad os se, hvem der dør først."
Det var mit valg.
Jeg tog hans liv.
Det var ikke noget, jeg havde planer om at gøre,
og jeg fortryder det.
Jeg vidste, jeg ville slå de to mænd ihjel.
Han lå på knæ foran mig.
Så trykkede jeg bare af.
Jeg slog dem begge to ihjel.
Med en kniv.
HÆDERLIGE INTENTIONER
Jeg fik opkaldet tidligt om morgenen.
Jeg tog bilen og kørte helt herud.
Jeg havde ikke haft en sag så langt sydpå
i et godt stykke tid.
Jeg havde været i drabsafdelingen i ti år,
og man ved aldrig, hvad man kommer
til at opleve.
Der holdt en bil ved et autoværn i midten.
Føreren var død og sad på forsædet bag rattet.
Den her type drive-by-skyderier eller spontane skyderier
er tit svære at opklare.
Der lå patronhylstre på jorden.
Det forandrede
min første teori om,
at han var blevet skudt af en forbipasserende bil.
Nogen var kommet helt op til ruden,
hvor føreren sad hjælpeløst bag rattet,
og havde skudt ham igen.
Vedkommende ville sikre sig, at han døde.
MARK W. MICHAEL-FÆNGLSET TENNESSEE COLONY I TEXAS
I 1996 SKØD MARK ARTHUR ESEQUIEL FONSECA SENIOR
Er det okay?
ARTHUR VAR 17 ÅR, DA HAN BEGIK MORDET
Mit navn er Mark Sam Arthur, og jeg har fået en dødsdom
for at have begået et mord
i Houston i Texas.
DU ER NU I HOUSTON BYGRÆNSE
Da jeg var barn, besøgte jeg familien i Mexico og Chicago.
Men jeg voksede op i Houston og omegn.
Vi var langt fra rige,
men min mor gjorde sit bedste.
Hun arbejdede hårdt.
Hun er mexicansk indianer.
Hun tog sig godt af mig, men jeg var lidt oprørsk.
Jeg kender ikke min rigtige far.
UNDER HANS BARNDOM HAVDE MARK ARTHURS MOR
ADSKILLIGE FORHOLD
EN AF DISSE MÆND VAR FYSISK VOLDELIG OVER FOR MARK
Han kunne åbenbart ikke lide mig.
Han slog mig med knytnæve.
Han smed mig gennem rummet og sparkede mig.
MARK ARTHUR SÅ OGSÅ SIN SØSTER
BLIVE SLÅET AF EN ANDEN MAND
Han bankede hende.
Jeg kunne ikke forstå,
at en såkaldt mand kunne slå en kvinde på den måde
og tage hende i håret.
Men jeg kunne intet gøre.
DA MARK VAR 14 ÅR, GIFTEDE HANS MOR SIG IGEN
Ham, som jeg anså som en far, hed Homer Milbourn.
Han sagde til min mor, da de var blevet gift,
at hun ikke skulle arbejde.
"En mand sørger for sin kone."
Han lærte mig en masse på få år.
Jeg har ikke talt om ham siden.
Jeg har ikke fældet en tåre over ham, siden han døde.
Det var ham, der sagde, jeg skulle respektere min mor,
og at jeg skulle tage mig sammen.
SOM TEENAGER BEGYNDTE MARK
AT OMGÅS EN GADEBANDE I HOUSTON
Jeg kom med i Maniac Latin Disciple Nation,
som er en del af Folks Alliance.
Det er et broderskab med stærke bånd.
Vi kæmper for bedre vilkår i vores kvarterer
og for vores folk og vores kultur.
Vi forsvarer hinanden uanset hvad.
Det interesserede mig ikke rigtig at tage stoffer eller at drikke.
Jeg var heller ikke god til sport.
Så jeg ville vise, at jeg var god til at slås og skyde,
Jeg ville bare etablere min dominans.
Da jeg var 14,
var jeg ven med Esequiel Fonseca.
Vi kunne begge to lide
at jagte piger og komme op at slås
med de samme rivaler og de samme bander.
ADVARSEL NABOVAGT
VI stjal biler og brød ind i huse.
Vi begik tyveri.
Det var for det meste min idé.
Jeg spurgte bare, om han ville med.
Hvem vil ikke hænge ud med en,
der altid laver noget spændende?
Jeg boede tit hjemme hos ham.
Hans mor var flink.
Hun lavede mad til os og lod os være.
De fleste så hende som en moderfigur.
Jeg var meget tæt på hende.
Hun sagde aldrig til hans far, at vi lavede ballade eller noget.
Jeg gad ikke være hjemme hos mig selv.
Der var for strengt.
Mig og "Little Zeke"
var ret gode venner.
Han røg i fængsel, da jeg var 16.
Jeg ved ikke, hvad der skete.
MENS "LITTLE ZEKE" VAR I UNGDOMSFÆNGSEL,
FORTSATTE MARK MED AT BESØGE HANS MOR CARMEN
UNDER DE BESØG BEGYNDTE HAN AT MISTÆNKE,
AT VENNENS MOR BLEV UDSAT FOR FYSISKE OVERGREB AF SIN MAND
En dag var hun blevet voldsomt banket.
Hun manglede nogle hårtotter
og havde brandmærker og et blåt øje.
Jeg spurgte, om hun havde været oppe at slås,
og så fortalte hun mig, at det var hendes mand
Esequiel Fonseca, Senior.
Jeg er imod vold mod kvinder,
fordi jeg ikke kunne forsvare min søster,
da jeg var lille.
Men nu var jeg stor nok til at hjælpe min vens mor.
Nu kunne jeg endelig forsvare nogen.
Jeg prøvede at rette op på noget.
Jeg ventede på ham og gav ham bank.
Han fik sig nogle slemme knubs.
MARK HÆVDER, AT EFTER DENNE EPISODE
SÅ RINGEDE "BIG ZEKE" OG TRUEDE HAM
Bagefter sagde han, han ville slå mig ihjel.
Men hvis du truer mig, er du selv ude om det.
Der gik nok to uger
efter Big Zekes trussel.
Jeg havde besluttet at komme ham i forkøbet.
DEN 21. DECEMBER 1996 FIK MARK ARTHUR
SIN VEN MASON HUGHES
TIL AT KØRE SIG TIL UDKANTEN AF HOUSTON
Jeg sad i passagersiden,
og Mason kørte bilen.
Jeg havde ikke fortalt ham det hele.
Big Zeke kom altid hjem fra arbejde lidt efter solnedgang.
Jeg vidste, hvor han ville være.
Så jeg ventede.
Vi havde ikke været der så længe, så kom han kørende.
Nu havde jeg chancen for at hævne mig på ham.
Jeg var gal på ham.
Han havde truet mig
og slået min vens mor.
Jeg kørte op på siden.
Jeg holdt lige ud for hans rude.
Da månens lys faldt på soltaget,
forsikrede jeg mig, at det var ham.
Så trak jeg mit håndvåben.
Jeg vendte mig direkte mod ham
og begyndte bare at skyde løs.
Jeg tømte hele magasinet.
Jeg var nødt til at køre videre.
Jeg ville ikke tænke for meget på det.
Det var hævn,
og han var en fjende.
Fuck ham.
FEM DAGE EFTER STOPPEDE POLITIET EN STJÅLET BIL
I ANGLETON COUNTY
MARK ARTHUR VAR PASSAGER
OG VAR I BESIDDELSE AF DET VÅBEN, HAN HAVDE BRUGT MOD ESEQUIEL FONSECA
De anholdt os.
Politiet fra Harris County kom, da de fik nyheden.
De tog mig med.
Jeg var blevet grebet på fersk gerning,
så jeg tilstod alting.
KORT EFTER OPDAGEDE EFTERFORSKERNE,
AT ESEQUIEL FONSECA HAVDE EN KLÆKKELIG LIVSFORSIKRING
EFTER HANS DØD VILLE KONEN CARMEN MODTAGE 220.000 DOLLARS
HARRIS CO. SHERIF-KONTOR HOUSTON I TEXAS
DEN 17. JANUAR 1997
BLEV CARMEN FONSECA ANHOLDT
Det var en misforståelse, da aviserne skrev,
at vi havde et forhold.
Hun var mere en god veninde.
TEENAGER SKØD ELSKERINDES MAND FOR PENGE
Ifølge politiet
bad hun mig om at skyde Esequiel,
så vi kunne dele pengene.
Men det passer ikke.
Jeg skød ham, fordi han truede mig,
og jeg kunne ikke lide ham.
Jeg måtte gøre det klart for dem, hun intet havde med det at gøre.
Så jeg prøvede at...
Jeg ville ikke blande hende
ind i min forbrydelse.
Det var godt, skat.
God hund.
Jeg mødte Mark i januar 1993.
Han var 14 år dengang.
Jeg var 18.
Han var interessant.
Han var et barn.
Men han deltog i ting sammen med os,
så han følte sig nok ret voksen.
Han spillede rollen som en sej fyr.
Jeg mødte ikke de venner, som han altid talte om.
Han sagde, de var medlemmer af en bande,
men vi så ikke nogen af dem.
Så derfor troede jeg ikke helt på ham.
Han troede,
at han var en gangster.
NICOLE KENDTE MARK I OTTE MÅNEDER,
MEN MISTEDE KONTAKTEN TIL HAM, DA HUN FLYTTEDE VÆK
HUN HØRTE IKKE FRA MARK IGEN
FØR EFTER HANS ANHOLDELSE
Lige pludselig en dag
modtog jeg et brev med posten fra Mark.
Han havde ikke min nye adresse.
Men han fandt mig.
Man kan sikkert få fat i alt muligt inde i fængslet.
Han skrev til mig,
at han havde nogle problemer og...
Han spurgte, om jeg ville skrive til ham og hjælpe ham
og måske forsøge at få ham løsladt.
Jeg blev meget forbavset.
Overlagt mord er...
Det er... en grov forbrydelse.
Jeg svarede ham faktisk.
Han forklarede mig,
at han var forelsket
i en kvinde, der var ældre end ham, og som hed Carmen.
Men de kunne aldrig ses mere.
Det var det sørgeligste
i hans liv på det tidspunkt.
Virkeligt.
Jeg ved ikke...
Din første hjertesorg...
Din første flamme...
Det forsvinder aldrig.
Mit navn er Jesse Sanchez, Senior,
og jeg er Marks onkel.
Hans mor er min søster.
Mark fik ikke opmærksomhed fra sin mor.
Hans far var ikke til stede,
og hans mor gav ham ikke nok opmærksomhed.
Han blev passet af babysittere og familie,
fordi hun gik fra et forhold til et andet.
Hun skubbede ham væk.
Jeg er sikker på, at det påvirkede ham.
Han følte ikke, han var elsket af nogen.
Jeg tror, han ledte efter accept
og kærlighed fra andre uden for familien.
Carmen brugte sin krop,
sex og så selvfølgelig pengene.
Hun skød ikke nogen,
men hun påvirkede ham voldsomt.
Hun fik ham til at gøre det,
som hun ville.
Han tænkte:
"Hun accepterer mig og elsker mig,
så jeg vil gøre det."
Hun manipulerede ham til det,
og han betaler for det... med sit liv.
En dag sad jeg og tænkte på min vens mor Carmen.
Det var en misforståelse, at aviserne skrev,
at vi havde et forhold.
Hun var mere en god veninde.
Ifølge politiet
havde hun bedt mig om at skyde Esequiel,
så vi kunne dele pengene.
Men det passer ikke.
Jeg skød ham, fordi han truede mig,
og jeg kunne ikke lide ham.
Det er ikke sandt.
Det er svært at forstå,
at han har siddet inde så længe
og stadig påstår, hun ikke er involveret.
For mig virker det...
Jeg tror, han prøver
at tage hele ansvaret på sig selv
og ikke implicere andre.
Men...
Det er forkert at beskytte en, der har udnyttet dig
og manipuleret dig til at begå mord.
Men han insisterer stadig.
Det er svært at forstå.
Han bliver ved med at holde hende udenfor.
Det giver ikke mening.
Han burde...
...erkende det og sige sandheden.
For trofasthed og ære
har ingen virkning i fængslet.
MARK ARTHUR BLEV SIGTET FOR OVERLAGT MORD
HAN BLEV ERKLÆRET SKYLDIG OG DØMT TIL DØDEN
DEN 17. DECEMBER 1997
CENTRUM AF HOUSTON I TEXAS
I MARTS 1998 KOM CARMEN FONSECA FOR RETTEN
SIGTET FOR AT HAVE BESTILT SIN MANDS MORD
Mit navn er Patrick McCann, og jeg er advokat.
Jeg var en af forsvarerne under Carmen Fonsecas retssag.
Anklagerne ville fremstille hende
som en ond og forførerisk kvinde.
De hævdede, hun havde fået Mark til at begå mord
mod at love ham
enten seksuelle ydelser eller penge.
Vi påstod, at Mark ville myrde Esequiel
for at få hans kone og hans hus.
Det hang ikke sammen.
Den version, de fremlagde,
var sjov og interessant.
Den havde virket i en film, men det var ikke realistisk.
Hvis hun hadede sin mand,
burde der findes beviser på det
i deres familiebaggrund.
Der var kun beviser på, at deres ægteskab ikke gik så godt.
Men det passer muligvis på halvdelen af ægteskaber i landet.
Og Carmen var ikke...
Hun var måske ikke særlig sofistikeret,
men hun var ikke spor voldelig.
DEN 3. APRIL 1998 ERKENDTE JURYEN CARMEN FONSECA SKYLDIG I OVERLAGT MORD,
OG HUN BLEV DØMT TIL FÆNGSEL PÅ LIVSTID
Jeg mener, at Carmen var uskyldig.
Jeg tror, at Mark var primus motor.
Jeg tror, han på en måde besluttede at forære hende
en slags sygelig og romantisk gave
i form af et nyt liv, som han kunne være med i.
Men det var hans drøm og ikke hendes.
Han sender mig kunst.
"God halloween."
Han elsker valentinsdag
og halloween.
Jeg ved ikke, hvad det betyder.
Men det ligner en kvindelig vampyr,
der bider i en kvindes bryst.
EFTER SIN DOMSAFSIGELSE
BEGYNDTE MARK AT SKRIVE JÆVNLIGE BREVE TIL NICOLE
Der er 350 breve.
Han skriver meget mere end mig.
Det er jeg ked af, men...
Der sker så meget i mit liv.
Han har mere tid end mig.
Han skriver for det meste om livet i fængslet.
Jeg tror,
det giver et godt indblik i realiteterne,
selvom det kun er hans syn.
Det er kun med Marks øjne.
Den 19. juli 2001...
"Det er okay, du kun sender postkort.
Du sender i hvert fald noget,
og du skriver en gang om ugen. Tak.
Mit liv ville virkelig være surt,
hvis du ikke var der.
Så du skal ikke sige undskyld, for jeg ved, du elsker mig."
Et interessant ordvalg.
"Jeg påskønner helt enormt,
at du er på min side."
Det stod der,
og det betød noget for mig.
Mark har altså skrevet til mig gennem årene,
og han har afsløret over for mig,
hvad der skete i tiden op til Esequiels mord.
Han har blandt andet forklaret,
at han så en ældre kvinde ved navn Carmen,
der var gift med Esequiel.
Han havde været sammen med Carmen i et stykke tid,
og hun blev gravid
med Mark.
Esequiel opdagede det og slog hende,
så hun fik en abort i ottende måned.
Jeg har fortolket ud fra de her breve,
at han ville hævne sig på grund af barnet.
Et liv for et liv.
EFTERFORSKERNE HAVDE DERES EGEN TEORI
ANGÅENDE MARKS MOTIV
Mit navn er Kyle Brown.
Jeg var efterforsker,
og jeg fik ansvaret for den her sag.
KYLE BROWN LIVSVARIGT MEDLEM
Under vores efterforskning af Esequiel Fonsecas mord
opdagede vi,
at gerningsmanden Mark Arthur
havde et forhold til Esequiels kone Carmen.
Hun sagde til Mark,
at hvis han dræbte hendes mand,
så ville han få
Esequiels spritnye bil.
Han ville få lov at flytte ind,
så de kunne fortsætte deres forhold.
Han ville kunne komme og gå,
uden at Esequiel generede ham.
Han ville kunne fortsætte
sit forbryderliv fra et nyt hjem.
Hendes plan var at skaffe sig af med Esequiel
og modtage hans livsforsikring.
De havde udarbejdet en plan sammen.
Det ved vi alt sammen,
fordi Mark har sagt det.
KORT EFTER SIN ANHOLDELSE
ACCEPTEREDE MARK ET INTERVIEW MED EFTERFORSKERNE
Da vi talte med Mark,
tilstod han med det samme
det hele for os.
Han fortalte os alt om sine motiver,
og om hvordan han havde myrdet Esequiel.
Han fortalte, hun havde bedt ham om det.
Hvor mange gange sagde hun det?
Det var første gang...
Hun havde sagt, hun gerne ville af med ham,
men hun bad mig ikke direkte før den dag.
Han omtalte med det samme det motiv,
at hun havde bedt ham om det,
og at han ville blive betalt for det.
Det er helt utvetydigt, og vi...
I alle de år, hvor sagen kørte, kaldte jeg det her mord
for et kontraktmord.
Det var ikke et passionsmord.
Hun sagde: "Det skal være nu."
Jeg spurgte: "Hvornår får han fri?"
Hun sagde: "Han får fri kl. 19 og tager Beltway."
Han var meget samarbejdsvillig.
Han fortalte os alt om sit forhold til ofrets kone,
og han fortalte os om deres plan.
Han fortalte os i alle detaljer, hvad de havde aftalt
i forbindelse med mordet på hendes mand.
Han var ustoppelig.
Jeg gik rundt om bilen og skød igen.
Kunne du se noget blod?
Jeg kunne se et hul.
Jeg har lange, tynde ben, så jeg fik et ben ind i selve bilen,
så jeg kunne sætte mig overskrævs.
Jeg flyttede lidt på ham, så jeg kunne få fat i hans tegnebog.
Blev du lovet noget for det her?
Han pralede.
Han kunne lide at fortælle, hvordan han havde begået forbrydelsen,
som om det var en æressag.
Som om det var...
Det gjorde ham til en sej fyr.
Han sagde helt afslappet:
"Jeg har haft mine små fornøjelser,
og nu kommer jeg i fængsel.
Men bagefter kommer jeg ud."
Han gav mig ikke fornemmelsen af,
at han havde reddet nogen fra noget.
Jeg fik en fornemmelse af,
at han var den type,
der tog, hvad han ville fra folk
uanset konsekvenserne.
MARK LOVEDE AT HJÆLPE POLITIET
MED AT BYGGE EN SAG MOD CARMEN
Tak.
-Skat. -Ja?
Du har et opkald.
MARK RINGEDE TIL CARMEN
UDEN AT FORTÆLLE HENDE, AT POLITIET LYTTEDE MED I SAMTALEN
Du ved, jeg gjorde det.
-Hvad? -Du ved det.
Jeg gjorde det for dig.
Du siger så meget,
og meget af det er løgn.
Du skal ikke prøve noget, for så trækker jeg dig med ned.
Jeg prøver ikke noget.
Jeg tager ikke hele skylden på mig.
Jeg ved, du kan få mig ud.
Hvordan det?
Du må finde på noget.
Hvad vil du have, jeg skal sige til dem?
Jeg ved ingenting,
og det har jeg sagt.
Jeg ved ikke, hvad jeg ellers skal gøre.
Han er tydeligvis skyldig.
Han prøver at implicere hende.
Men den går ikke.
Så snart han føler sig truet,
forvandler han sig
fra prinsen på den hvide hest til det, som han virkelig er.
Det vil sige et vildt dyr, som ingen har kunnet tæmme.
Han brugte hende...
...næsten med det samme for at få
en mildere straf.
Og derfor sidder hun stadig i fængsel.
CARMEN FORTALTE SENERE,
AT HUN HAVDE BÅRET MARKS BARN
HUN TILSTOD OGSÅ AT HAVE KENDT TIL HANS PLANER
DA HØJESTERET VEDTOG, AT UNGDOMSKRIMINELLE IKKE KAN HENRETTES,
BLEV MARK ARTHURS DØDSDOM OMSTØDT I 2005
BÅDE CARMEN OG MARK KAN SØGE
OM PRØVELØSLADELSE I 2037
MIN HYRDE VOGTER OVER MIG
Jeg tror på, han kommer ud en dag.
Men jeg ved ikke, om han nogensinde vil angre.
Han har kun ondt af sig selv.
Uden anger i deres hjerte
mener jeg ikke,
at en person, der sidder i fængsel,
og heller ikke Mark, burde løslades.
Han tænker stadigvæk
som en ung mand, tror jeg.
Det kan jeg se.
Når jeg læser hans breve,
siger han mellem linjerne:
"Jeg får det, som jeg vil have."
Men sådan er livet ikke.
Hvis nogen generer dig, kan du ikke bare sige:
"Jeg skyder ham, og så får jeg det, jeg vil have."
Det burde han have vidst fra starten.
Han var voldelig allerede som ung.
Han er stadig voldelig i fængslet.
Så når han kommer ud,
holder han ikke bare op.
Det skræmmer mig.
Han ville aldrig gøre mig noget.
Han ville ikke skade mig.
Det tror jeg ikke.
Men han kan sagtens skade andre.
Desværre.
Jeg gjorde noget forkert,
og jeg er blevet straffet for det.
Der er ikke noget værre end et mord.
Men jeg...
Jeg er ikke den samme som dengang.
I fængslet er man tvunget
til at se ind i sig selv og at dømme sig selv.
"Hvordan skal jeg komme ud herfra?"
Man må lave om på sig selv.
Jeg er her på grund af mine handlinger.
EFTER EN PAUSE PÅ 90 DAGE ACCEPTEREDE FÆNGSELSMYNDIGHEDERNE
ET EFTERFØLGENDE INTERVIEW MED MARK
Carmen brugte sin krop,
sex og selvfølgelig pengene.
Hun skød ikke nogen,
men hun påvirkede ham voldsomt.
Hun fik ham til at gøre det,
som hun ville.
Til en vis grad har min onkel ret,
fordi jeg holdt af hende.
Hun var en ven.
Når man har følelser for nogen,
vil man altid prøve at hjælpe dem.
Så da jeg indså, at Carmen blev misbrugt,
ville jeg redde hende.
Folk udenfor har den opfattelse,
at der var noget mellem os,
men det var der ikke.
Hun var min vens mor, og vi var venner
og ikke kærester eller elskere eller noget.
Vi havde sex, men...
Det var kun et par gange.
Hun bad mig aldrig om at slå ham ihjel.
Sådan var det ikke.
Jeg ved ikke, hvor det kommer fra.
Hvor mange gange sagde hun det?
Det var første gang, hun...
Hun sagde, hun gerne ville af med ham,
men hun bad mig ikke direkte før den dag.
Hun sagde, det ville være et godt tidspunkt.
Jeg sagde visse ting under en optagelse,
men det var under et falsk påskud.
De sagde til mig: "Hvis du hjælper os,
så får du måske kun 10 år og en prøveløsladelse."
Den dag, hvor jeg blev anholdt,
burde jeg have holdt mund og ladt tingene ske.
Den samtale skulle ikke være kommet ud.
Den skulle ikke bruges,
og hun skulle ikke straffes på grund af det.
Men jeg kunne ikke holde mund.
Jeg var dum.
Jeg har ødelagt mit liv, min families liv og Carmens liv.
Alle har lidt på grund af det her.
Han fortalte mig,
han havde set Carmen i et stykke tid,
og at hun blev gravid
med ham.
Esequiel opdagede det
og slog hende så hårdt, at hun fik en abort i ottende måned.
Jeg har fortolket ud fra hans breve,
at han ville hævne sig på sit barns vegne.
Et liv for et liv.
Lad os lige slå det fast.
Esequiel døde, fordi han truede mig.
Han døde, fordi han slog min vens mor.
Og den der historie om,
at han døde, fordi hun var gravid...
Hvem ville ikke være gal over det?
Selvom jeg ikke ved, om det var mit barn.
Hvis det var mit barn, ville jeg være blevet gal.
Det er noget, jeg tit spekulerer over.
Hvis det var mit barn,
så fortjente han det uden tøven.
Helt sikkert.
Tekster af: Rikke Schultz